יאנדקס. טקסי

יאנדקס. טקסי (ברוסית: Яндекс. Такси ובאנגלית: Yandex.Taxi, או יאנדקס. גו טקסי; פועלת בישראל בשם המותג יאנגו) היא חברת טכנולוגיות מידע מובילה המספקת בין היתר שירות קריאת הסעה מקוון להזמנת מונית באמצעות אפליקציה סלולרית. זהו שירות המוניות הגדול ברוסיה אשר פועל גם במדינות ברית המועצות לשעבר, מזרח אירופה, אפריקה והמזרח התיכון. השירות הוא שירות מבוסס מיקום המאפשר הזמנת הנהג הפנוי ביותר להגעה באופן המהיר ביותר, בהתחשב במיקום המשתמש ומיקום הרכב. השירות הושק במוסקבה ב-26 באוקטובר 2011 כתוכנה חינמית שנתמכת על ידי שלל מערכות הפעלה כגון iOS, אנדרואיד ו-BlackBerry OS.

היסטוריה
יאנדקס. טקסי (ברוסית: Яндекс. Такси) הוקמה על ידי יאנדקס (ברוסית: Яндекс), חברת טכנולוגיה בינלאומית אשר מקורה ברוסיה והחלה כמנוע חיפוש ופורטל אינטרנט, והיום מספקת למעלה מ-70 שירותים מקוונים במדינות רבות מסביב לעולם. החברה אמנם נמנית תחת קבוצת יאנדקס, אך היא חברה פרטית ונפרדת, אשר מאוגדת בהולנד תחת השם Yandex.Taxi B.V.

שירות הזמנת המוניות המקוון הוא אחד מעסקי המפתח של יאנדקס טקסי, אשר עד כה פועלת בלמעלה מ-300 ערים גדולות ברחבי רוסיה, בלארוס, מולדובה, ארמניה, גאורגיה, קירגיזסטן, קזחסטן, אוזבקיסטן, לטביה, אסטוניה, ליטא, סרביה, ישראל, חוף השנהב, פינלנד, גאנה ורומניה. בחמש המדינות האחרונות, החברה פועלת תחת המותג יאנגו. למעלה מ-36,000,000 אנשים ברחבי העולם משתמשים בשירותי החברה מאז הקמתה. בחודש ספטמבר 2018, מס' הנסיעות של החברה עבר את רף מיליארד הנסיעות, ואילו כמות הנהגים המחוברים לשירות הגיע למס' שיא של 700,000.

ליאנדקס. טקסי ישנה גם זרוע נוספת העוסקת בתחום טכנולוגיית המזון אשר כוללת את שירותי משלוח האוכל Yandex.Eats ושירות קיט-אוכל מוכן Yandex.Chef. שירותים אלו נכון לדצמבר 2018, זמינים אך ורק ברוסיה.

בחודש דצמבר 2018, השיקה יאנדקס טקסי את השירות שלה בישראל תחת המותג 'יאנגו' ושנה לאחר מכן הושק שירות עסקי. השירות, בנוסף לנסיעות פרטיות, משרת ברחבי העולם מעלה מ-50,000 לקוחות עסקיים ומאפשר מערכת בקרה על נסיעות עסקיות של לקוחותיה באמצעות ממשק טכנולוגי מתקדם ובמחירים קבועים וידועים מראש.

נכון לשנת 2019, יאנדקס עובדת עם 700,000 נהגים שעובדים ב-18 מדינות. בישראל ובמספר מדינות השירות הושק תחת השם "יאנגו" (בחודש אפריל 2020, השיקה יאנגו שירות משלוחים בישראל). אפליקציית הבטא של יאנגו, הושקה ב-4 באוקטובר 2018, באביג'אן (חוף השנהב) בשפה הצרפתית. ב-9 בנובמבר 2018 הושקה יאנגו בפינלנד. ב-10 בדצמבר 2018, הושקה אפליקציית יאנגו בישראל במטרה להתחרות באפליקציית גט הישראלית. כבר בשלושת השבועות הראשונים להשקתה, למעלה מ-150,000 ישראלים התקינו את אפליקציית יאנגו. בדומה לאפליקציית האם "יאנדקס. טקסי" בחבר המדינות המודל מבוסס על אלגוריתמים מורכבים אשר פותחו בעזרת יאנדקס תוך חישוב אורך המסלול האופטימלי, משך הנסיעה המשוער והתחשבות בעומסי התנועה הנוכחיים באמצעות למידת מכונה.

ביוני 2019, יאנגו התרחבה לבוקרשט, רומניה ובהמשך הופעל השירות גם באקרה, גאנה.

ביוני 2022 פורסם כי יאנגו מהווה סיכון ביטחוני בהיותה מחוברת לביון הרוסי. השב"כ והמוסד אסרו על עובדיהם להשתמש במערכת.

ב־2022, יאנגו נפרדה מחברת האם יאנדקס ואינה מהווה עוד חלק מאינדקס הרוסית.

ב־2024 קבוצת משקיעים ישראליים רכשה את הזיכיון של יאנגו.

 אזורי פעילות 
ממוזער|מפת אזורי פעילות של יאנדקס. טקסי
 מדינה השקה הערות  אוקטובר 2011Каплун Д. Е Аналитическое исследование таксомоторных компаний, осуществляющих работу через онлайн платформы в Москве // «EurasiaScience». Сборник Международной научно-практической конференции. Москва: «Актуальность. РФ», 2018.  С. 240.Yandex has begun to make a profit on its taxi service  25 בפברואר 2016«Яндекс.Такси» вышел за пределы России и начал работу в Минске — Офтоп на vc.ru  1 ביולי 2016«Яндекс.Такси» начал работу в Армении | Forbes.ru  28 ביולי 2016«Яндекс.Такси» запустился в Казахстане вслед за Uber — Офтоп на vc.ru  26 באוגוסט 2016  25 באוקטובר 2016«Яндекс.Такси» запустился в Киеве через несколько месяцев после Uber — Офтоп на vc.ruУКАЗ ПРЕЗИДЕНТА УКРАЇНИ № 82/2019УКАЗ ПРЕЗИДЕНТА УКРАЇНИ № 133/2017  25 ביולי 2017  9 בנובמבר 2017  15 במרץ 2018Латвийцы заподозрили «Яндекс.Такси» в сборе информации и шпионаже  4 באפריל 2018  5 ביוני 2018Яндекс Такси в Сербии  26 ביולי 2018Lietuvoje su trenksmu startuoja Rusijos «Yandex.Taxi»: žada žemas kainas  1 במאי 2018КаПо: собранная «Яндекс.Такси» информация идет в Росси. Эстония. ERR  4 באוקטובר 2018Запуск международной службы заказа такси в Абиджане с помощью мобильного приложения Yango  9 בנובמבר 2018Сервис «Яндекс.Такси» выходит на рынок Финляндииמותג Yango (ב־2022 הופרד מחברת האם יאנדקס והפך לחברה עצמאית)  10 בדצמבר 2018 6 ביוני 2019Сервис «Яндекс.Такси» под брендом Yango запустился в Румынии и Гане 27 ביוני 2019

 מאפיינים 
הזמנת מונית מתבצעת באמצעות אפליקציית יאנדקס מוניות (בפינלנד ובישראל האפליקציה נקראת יאנגו) בסמרטפון (iOS, Android או Windows Phone), או באמצעות אתר האינטרנט בכתובת taxi.yandex.ru. לצורך ביצוע ההזמנה המשתמש נדרש להזין את מספר הטלפון שלו, כתובת הגעת המונית וכתובת היעד. לרשות המשתמש קיימת האופציה לבחור במחיר קבוע או בנסיעה באמצעות מונה. בדומה למה שנוהגת Gett גם ביאנדקס יכול המשתמש לדרג את הנהג. נהג שמקבל דירוגים נמוכים מוסר מהשירות.

בעוד חברות אחרות משתמשות במערכות GPS חיצוניות ושירותי מיפוי חיצוניים, יאנגו לא נדרשת לבצע שימוש במערכות ניווט זרות ולכן גם אפליקציית המוניות שלה שואבת נתוני נסיעה מהשירותים של יאנדקס: שירות "יאנדקס מפות" ו"יאנדקס ניווט", הפועלת לפי מערכות הניווט של גלונאס.

במאי 2017 נוספה יכולת להוסיף שלוש אפשרויות נסיעה. ברוסיה עלות הנסיעה מתומחרת בהתאם לזמן ההגעה של המונית. מערכת ההזמנות בין הנהגים היא אוטומטית ומבוססת על כמה גורמים:
 זמינות הנהג הקרוב ביותר למשתמש
 ההזמנה תתעדף את הנהג עם הדירוג הגבוה ביותר מבין הנהגים הסמוכים למשתמש
 הרכב עונה על כל הבקשות שהמשתמש הזין באפליקציה

באפריל 2017 שירות יאנדקס מוניות החלה בהפעלת מחיר נסיעה קבוע בכל ערי רוסיה: המחיר מופיע למשתמש כבר בעת ההזמנה ולא משתנה גם אם המונית נתקעת בפקק תנועה או שהנהג חרג ממסלול הנסיעה. יאנדקס מפעילה בשירות המוניות שלה יכולת לימוד עצמית והאפליקציה יכולה להציע למשתמש את המקום הנוח ביותר להזמנת מוניות ולרשות המשתמש עומדת הבחירה על פי עיגולים כחולים שמופיעים על המפה. ב-22 בנובמבר 2018 יאנדקס הוסיפה אפשרות להזמין כמה מכוניות במקביל, על מנת להשיג את המונית הקרובה ביותר. בדצמבר 2018 נוספה גם האופציה לעקוב אחר מחיר ההזמנה. אם מחיר ההזמנה יורד, האפליקציה מתריעה על כך.

היישומון מבוסס על טכנולוגיות שפותחו על ידי יאנדקס כמו שירותי מיפוי, ניתוב, ניווט ומערכת לוויסות הזמנות והפצתן המתבססת על למידת מכונה. תכונות אלו מקטינות את זמן החיפוש אחר נסיעות מצד הנהגים, ובכך גם מורידות את שיעור מחירי הנסיעה לנוסעים.

השירות אינו מפעיל מכוניות או נהגים משלו, המודל מתבסס על שותפות עם חברות נסיעות, נהגים ותחנות שונות שמספקים את שירותיה..

במרץ 2020, בעקבות משבר מגפת הקורונה, השיקה יאנדקס שירות משלוחים ברוסיה ובמדינות בהן היא פועלת שמטרתו לספק מענה לאנשים הזקוקים להעברת חבילות וחפצים שונים באמצעות צי הנהגים עמם עובדת החברה וזאת כחלק מתוכנית להרחבת שירותיה

 גלריה 

 ראו גם 
 יאנדקס. דרייב
 Gett
 Uber
 סיטימוביל

 קישורים חיצוניים 




 הערות שוליים 

קטגוריה:תוכנות שהושקו ב-2011
קטגוריה:אתרי אינטרנט שהושקו ב-2012
קטגוריה:מוניות
קטגוריה:יישומונים בתחום התחבורה
קטגוריה:רוסיה: תחבורה
קטגוריה:יאנדקס